Beurtkrag-risiko hoogArgieffoto Volgens Khulu Phasiwe, Eskom se woordvoerder, doen die kragreus alles in sy vermoë om die stelsel in stand te hou, maar beurtkrag sal in werking gestel moet word indien tegniese probleme ondervind word. Eskom sukkel al geruime tyd om die ligte aan te hou weens gebrekkige infrastruktuur en ŉ agterstand in instandhouding. In Februarie is Tshediso Matona, uitvoerende hoof van Eskom, en drie ander senior bestuurslede geskors hangende ŉ onafhanklike ondersoek na die kragvoorsiener se sake en uitdagings. Tsholofelo Molefe, finansiële direkteur, Dan Morokane, groepkapitaalhoof, en Matshela Koko, tegnologiehoof, is saam met Matona geskors. Matona het intussen die Kommissie vir Versoening, Bemiddeling en Arbitrasie (KVBA) genader oor sy “onbillike skorsing”. Ben Ngubane is aangestel as waarnemende voorsitter.